Napad na partizane u Planinici

**Napad na partizane u Planinici** je bio prvi četnički napad na partizane, tokom ustanka u Srbiji, krajem avgusta ili početkom septembra 1941. godine. Predvodio ga je lično četnički vođa Draža Mihailović. Napadnuti partizani su bili iz Kolubarske čete Valjevskog partizanskog odreda.

Partizani su pokušali iz sela Planinica da odnesu prikupljeno oružje za ustanak, a pukovnik Mihailović je navodno „čuvao selo od pljačke". U tom prepadu Mihailović je lično komandovao četnicima, koji su tom prilikom ubili dva partizana, nekoliko ranili i nekoliko zarobili.

Bio je to prvi napad četnika Draže Mihailovića na partizane Valjevskog odreda i uvod u četničko-partizanski sukob koji kulminirati napadom četnika na Užičku Republiku.

## Pozadina

Partizanski ustanak u Srbiji se avgusta 1941. godine se sve više razvijao u valjevskom kraju, uključujući i neposrednu okolinu Ravne gore, gde se nalazio pukovnik Draža Mihailović sa svojom grupom četnika. Partizani su za potrebe vođenja rata protiv okupatora prikupljali oružje po selima. Kada je grupa boraca Kolubarske partizanske čete došla u Planinicu, svraćala je nekim kućama da traži oružje, jer nisu svi ustanici imali oružje. Neki od Žirovića su, ne želeći da daju oružje, o tome obavestili Dražu Mihailovića koji se nalazio u svom štabu na Ravnoj gori, blizu Planinice.

Ugrožen što u njegovom susedstvu partizani prikupljaju oružje, Draža je organizovao napad na partizane i njime neposredno rukovodio.

## Napad

Grupu boraca Kolubarske partizanske čete, njih oko 20, nalazila se smeštena u školi u Planinici. Noćni napad na partizane je izvršila "podoficirska grupa" sa Ravne gore, kojom je komandovao lično pukovnik Mihailović. Preme Čitakoviću, napad se odigrao u noći između 2. i 3. septembra 1941. godine. 

Posle kraćeg međusobnog puškaranja, vođa četničke grupacije Mihailović je uspeo da se privuče školskoj zgradi i da u nju ubaci bombu koja je prekinula borbu. Ubijeno je nekoliko partizanskih boraca, među kojima i Joviša Živanović iz sela Ba. Bilo je i teško ranjenih partizana. 

Preostali partizani su zarobljeni. Zarobljene partizane su odveli na Ravnu goru, na mučenje i saslušavanje.

Četnici su mnoge zarobljene partizane kasnije predali Nemcima.

## Posledice

Približno u vreme napada, 28. avgusta komanda 704. nemačke divizije, stacionirane u Valjevu, izdaje naređenje: „četničke bande ne treba napadati... četnici su voljni da sarađuju sa nemačkim trupama u borbama protiv komunista.

Nekoliko dana nakon napada, partizanski izaslanik Miloš Minić je došao na Ravnu goru. Minić je oštro protestovao zbog četničkog napada na partizanski odred u Planinici, a zatim je nastalo "mučno i dugo međusobno optuživanje". Nakon toga su se ponovo sporazumeli da se međusobno ne napadaju.

### Suđenje Mihailoviću

Napad na partizane u Planinici se kasnije našao i u optužnici Draži Mihailoviću:

U svoju odbranu optuženi Mihailović je na suđenju rekao:

S druge strane, pukovnik Mihailović je smatrao da se četnički odredi Jugoslovenske vojske mogu koristiti narodnom imovinom za ratne potrebe.

## Literatura
* Prof. dr. Miodrag Zečević: Dokumenta sa suđenja Draži Mihailoviću
* Nikola Milovanović - DRAŽA MIHAILOVIĆ
* 

## Izvori

## Povezano
* Ustanak u Srbiji 1941.
* Četničko-partizanski sukob
* Napad četnika na Užičku Republiku
* Predaja zarobljenih partizana Nemcima 1941.